               EUROOPAN KOMISSIO
            Bryssel 16.5.2022
            COM(2022) 215 final
            2022/0153(NLE)

            Ehdotus
            NEUVOSTON PÄÄTÖS
            tulliyhteistyötä ja alkuperäsääntöjä käsittelevässä erityiskauppakomiteassa Euroopan unionin puolesta otettavasta kannasta Euroopan unionin ja Euroopan atomienergiayhteisön sekä Ison-Britannian ja Pohjois-Irlannin yhdistyneen kuningaskunnan välillä tehdyn kauppa- ja yhteistyösopimuksen 63 artiklan 3 kohdassa määrättyihin neuvotteluihin

               PERUSTELUT

               1.Ehdotuksen kohde

               Tulliyhteistyötä ja alkuperäsääntöjä käsittelevä erityiskauppakomitea aikoo tehdä päätöksen Euroopan unionin ja Euroopan atomienergiayhteisön sekä Ison-Britannian ja Pohjois-Irlannin yhdistyneen kuningaskunnan välisen kauppa- ja yhteistyösopimuksen 63 artiklan 3 kohdan mukaisista neuvotteluista. Tämä ehdotus koskee päätöstä, jossa vahvistetaan kauppa- ja turvallisuuskomiteassa EU:n puolesta otettava kanta tähän asiaan.

               2.Ehdotuksen tausta

               2.1.EU:n ja Yhdistyneen kuningaskunnan kauppa- ja yhteistyösopimus

               Euroopan unionin ja Euroopan atomienergiayhteisön sekä Ison‑Britannian ja Pohjois-Irlannin yhdistyneen kuningaskunnan välisellä kauppa‑ ja yhteistyösopimuksen, jäljempänä ’sopimus’, osapuolet myöntävät toistensa alkuperätuotteille tullittoman ja kiintiöttömän pääsyn, jos ne täyttävät alkuperäsäännöissä vahvistetut vaatimukset. Sopimuksen 63 artiklassa vahvistetaan tuotteiden alkuperän todentamista koskeva menettely. Siinä määrätään myös, että osapuolten on neuvoteltava, jos osapuoli epää toisen osapuolen tuotteelta etuuskohtelun, vaikka viejäosapuoli on antanut lausunnon, joka vahvistaa tuotteen alkuperän.

               2.2.Tulliyhteistyötä ja alkuperäsääntöjä käsittelevä erityiskauppakomitea

               Sopimuksen 8 artiklan 1 kohdan c alakohdan mukaan komitean toimeksiantoon kuuluvat seuraavat:

               - toisen osan ensimmäisen otsakkeen I osaston 2 ja 5 luku;

               - keskinäisestä hallinnollisesta avunannosta tulliasioissa tehty pöytäkirja;

               - teollis- ja tekijänoikeuksien tullivalvontaa, maksuja ja palkkioita, tullausarvon määrittämistä ja korjattuja tavaroita koskevat määräykset.

               Sopimuksen 121 artiklan 2 kohdan d alakohdan mukaan tulliyhteistyötä ja alkuperäsääntöjä käsittelevä erityiskauppakomitea voi tehdä päätöksiä tai antaa suosituksia, jotka koskevat sopimuksen 63 artiklassa määrättyjä neuvottelumenettelyjä. Se voi myös tehdä päätöksiä tai antaa suosituksia kaikista I osaston 2 luvun täytäntöönpanoon liittyvistä teknisistä tai hallinnollisista kysymyksistä. Tällaisia ovat myös alkuperäsääntöjen yhdenmukaiseen soveltamisen varmistamiseen tähtäävät tulkintaan liittyvät huomautukset.

               2.3.Tulliyhteistyötä ja alkuperäsääntöjä käsittelevän erityiskauppakomitean suunniteltu säädös

               Suunnitellun säädöksen tarkoituksena on vahvistaa säännöt sellaisissa tilanteissa käytäviä neuvotteluja varten, joissa osapuoli epää toisen osapuolen tuotteelta etuuskohtelun, vaikka viejäosapuoli on antanut lausunnon, joka vahvistaa tuotteen alkuperän.

               Suunnitellusta säädöksestä tulee osapuolia sitova sopimuksen 10 artiklan ja 121 artiklan 2 kohdan nojalla. Sillä pannaan täytäntöön sopimuksen 63 artiklan 3 kohta. Mainitun artiklan nojalla tulliyhteistyötä ja alkuperäsääntöjä käsittelevän erityiskauppakomitean on vahvistettava neuvottelumenettely, jota osapuolten on noudatettava, jos ne ovat eri mieltä alkuperäsääntöjen soveltamisesta. Tällainen on etenkin tilanne, jossa osapuoli epää toisen osapuolen tuotteelta etuuskohtelun, vaikka viejäosapuoli on todentamismenettelyn jälkeen antanut lausunnon, joka vahvistaa tuotteen alkuperän. Ehdotettujen sääntöjen mukaan osapuolten on käytävä neuvotteluja joustavasti, edistettävä osapuolten välistä yhteydenpitoa ja perusteltava etuuskohtelun epääminen.

               Säännössä 1 määrätään, miten osapuoli voi pyytää toista osapuolta käymään neuvotteluja. Siinä myös nimitetään tulliyhteistyötä ja alkuperäsääntöjä käsittelevän erityiskauppakomitean sihteeristö yhteystahoksi.

               Säännössä 2 asetetaan määräajat neuvottelujen koollekutsumiselle ja päättämiselle. Siinä ehdotetaan myös useita vaihtoehtoja sille, miten neuvotteluja voidaan käydä.

               Säännössä 3 vaaditaan osapuolia ilmoittamaan valtuuskuntiensa aiottu kokoonpano ennen kutakin neuvottelutilaisuutta.

               Säännössä 4 artiklassa vahvistetaan neuvottelujen kielijärjestelyt ja se, mitä asiakirjoja on annettava etukäteen.

               Säännössä 5 määrätään neuvottelupöytäkirjojen laatimisjärjestelyistä ja määräajoista.

               Säännön 6 mukaan osapuolten on pyrittävä molempia osapuolia tyydyttävään ratkaisuun. Siinä myös selvennetään, milloin neuvottelujen määräajan katsotaan päättyneen, ja todetaan, ettei sen katsota päättyneen, jos neuvotteluja ei käyty jommastakummasta osapuolesta johtuvista syistä.

               3.EU:n puolesta otettava kanta

               Neuvoston olisi vahvistettava kanta, jonka EU ottaa tulliyhteistyötä ja alkuperäsääntöjä käsittelevässä erityiskauppakomiteassa 63 artiklan 3 kohdan mukaista neuvottelumenettelyä koskevien sääntöjen hyväksymiseen. Tämä parantaa sääntelyä ja lisää avoimuutta.

               Ehdotettu menettely ei vaikuta sopimuksen alkuperäsääntöjen sisältöön.

               4.Oikeusperusta

               4.1.Menettelyllinen oikeusperusta

               4.1.1.Periaatteet

               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa annetaan mahdollisuus tehdä päätöksiä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               Ilmaisu ’säädökset, joilla on oikeusvaikutuksia’ kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden vuoksi.

               4.1.2.Soveltaminen tässä asiassa

               Sopimuksella on perustettu tulliyhteistyötä ja alkuperäsääntöjä käsittelevä erityiskauppakomitea. Näin ollen se on sopimuksella perustettu elin.

               Säädöksellä, joka tulliyhteistyötä ja alkuperäsääntöjä käsittelevän erityiskauppakomitean on määrä antaa, on oikeusvaikutuksia. Siitä tulee osapuolia sitova sopimuksen 10 artiklan ja 121 artiklan 2 kohdan d alakohdan nojalla.

               Suunnitellulla säädöksellä ei täydennetä eikä muuteta sopimuksen institutionaalisia rakenteita.

               Sen vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               4.2.Aineellinen oikeusperusta

               4.2.1.Periaatteet

               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota EU:n puolesta otettava kanta koskee. Suunnitellulla säädöksellä voi olla kaksi tavoitetta tai kaksi osatekijää, joista toinen voidaan yksilöidä pääasialliseksi ja toinen vain liitännäiseksi. Tässä tapauksessa SEUT-sopimuksen 218 artiklan 9 kohdan nojalla tehtävällä päätöksellä on oltava yksi ainoa aineellinen oikeusperusta eli se, joka koskee pääasiallista tai määräävää tavoitetta tai osatekijää.

               4.2.2.Soveltaminen tässä asiassa

               Suunnitellun säädöksen päätavoitteena ja sisältönä on ottaa käyttöön 63 artiklan 3 kohdan mukainen neuvottelumenettely sellaisia tilanteita varten, joissa osapuoli epää toisen osapuolen tuotteelta etuuskohtelun.

               4.3.Päätelmä

               Ehdotetun päätöksen oikeusperustana olisi oltava SEUT-sopimuksen 207 artiklan 4 kohdan ensimmäinen alakohta yhdessä sen 218 artiklan 9 kohdan kanssa.

               2022/0153 (NLE)

               Ehdotus

               NEUVOSTON PÄÄTÖS

               tulliyhteistyötä ja alkuperäsääntöjä käsittelevässä erityiskauppakomiteassa Euroopan unionin puolesta otettavasta kannasta Euroopan unionin ja Euroopan atomienergiayhteisön sekä Ison-Britannian ja Pohjois-Irlannin yhdistyneen kuningaskunnan välillä tehdyn kauppa- ja yhteistyösopimuksen 63 artiklan 3 kohdassa määrättyihin neuvotteluihin

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Euroopan unionin ja Euroopan atomienergiayhteisön sekä Ison-Britannian ja Pohjois-Irlannin yhdistyneen kuningaskunnan välinen kauppa- ja yhteistyösopimus, jäljempänä ’sopimus’, tehtiin 29 päivänä joulukuuta 2020 annetulla neuvoston päätöksellä 2020/2252, ja se tuli voimaan 1 päivänä toukokuuta 2021.

               (2)Sopimuksen 63 artiklan 3 kohdassa määrätään neuvottelumenettelystä tapauksissa, joissa etuuskohtelu evätään. Sopimuksen 8 artiklan 1 kohdan c alakohdalla perustettu tulliyhteistyötä ja alkuperäsääntöjä käsittelevä erityiskauppakomitea, jäljempänä ’komitea’, voi sopimuksen 121 artiklan 2 kohdan d alakohdan nojalla tehdä päätöksiä tai antaa suosituksia, jotka koskevat sopimuksen 63 artiklan 3 kohdassa määrättyjä neuvottelumenettelyjä. Sopimuksen 10 artiklan nojalla komitean päätökset sitovat osapuolia.

               (3)On aiheellista vahvistaa neuvoston päätöksellä komiteassa EU:n puolesta otettava kanta, koska sopimuksen 63 artiklan 3 kohdassa määrättyjä neuvottelusääntöjä koskevalla komitean päätöksellä on oikeusvaikutuksia.

               (4)Sopimuksen 63 artiklan 3 kohdassa määrättyä neuvottelumenettelyä koskevien sääntöjen vahvistaminen tuo selkeyttä ja varmistaa avoimuuden, jos osapuoli päättää evätä tullietuuskohtelun toisen osapuolen tuotteelta vastoin jälkimmäisen antamaa lausuntoa, joka vahvistaa tuotteen alkuperäaseman.

               (5)Sen vuoksi komiteassa otettavan unionin kannan olisi perustuttava tämän päätöksen liitteessä olevaan päätösluonnokseen,

               ON HYVÄKSYNYT TÄMÄN PÄÄTÖKSEN:

               1 artikla

               Sopimuksella perustetussa tulliyhteistyötä ja alkuperäsääntöjä käsittelevässä erityiskauppakomiteassa unionin puolesta otettava kanta perustuu tämän päätöksen liitteenä olevaan mainitun komitean päätösluonnokseen.

               2 artikla

               Tämä päätös tulee voimaan päivänä, jona se hyväksytään.

               3 artikla

               Tämä päätös on osoitettu komissiolle.

               Tehty Brysselissä

                     Neuvoston puolesta

                     Puheenjohtaja

    ---documentbreak---

               EUROOPAN KOMISSIO
            Bryssel 16.5.2022
            COM(2022) 215 final

            LIITE
            asiakirjaan
            Ehdotus neuvoston päätökseksi
            tulliyhteistyötä ja alkuperäsääntöjä käsittelevässä erityiskauppakomiteassa Euroopan unionin puolesta otettavasta kannasta Euroopan unionin ja Euroopan atomienergiayhteisön sekä Ison-Britannian ja Pohjois-Irlannin yhdistyneen kuningaskunnan välillä tehdyn kauppa- ja yhteistyösopimuksen 63 artiklan 3 kohdassa määrättyihin neuvotteluihin

               LIITE

               Luonnos

               Euroopan unionin ja Euroopan atomienergiayhteisön sekä Ison-Britannian ja Pohjois-Irlannin yhdistyneen kuningaskunnan välisellä kauppa- ja yhteistyösopimuksella perustetun tulliyhteistyötä ja alkuperäsääntöjä käsittelevän EU:N JA YHDISTYNEEN KUNINGASKUNNAN ERITYISKAUPPAKOMITEAN PÄÄTÖS N:o...

               annettu

               etuuskohtelun epäämistapauksissa noudatettavasta neuvottelumenettelystä

               tulliyhteistyötä ja alkuperäsääntöjä käsittelevä ERITYISKAUPPAKOMITEA, joka

               ottaa huomioon Euroopan unionin ja Euroopan atomienergiayhteisön sekä Ison-Britannian ja Pohjois-Irlannin yhdistyneen kuningaskunnan välisen kauppa- ja yhteistyösopimuksen, jäljempänä ’sopimus’, ja erityisesti sen etuuskohtelun epäämistapauksissa noudatettavan neuvottelumenettelyn vahvistamista koskevan 63 artiklan 3 kohdan,

               sekä katsoo seuraavaa:

               1) Euroopan unionin ja Euroopan atomienergiayhteisön sekä Ison-Britannian ja Pohjois-Irlannin yhdistyneen kuningaskunnan välinen kauppa- ja yhteistyösopimus, jäljempänä ’sopimus’, tehtiin 29 päivänä joulukuuta 2020 annetulla neuvoston päätöksellä 2020/2252, ja se tuli voimaan 1 päivänä toukokuuta 2021.

               2) Sopimuksen 121 artiklan 2 kohdan d alakohdassa määrätään, että tulliyhteistyötä ja alkuperäsääntöjä käsittelevä erityiskauppakomitea, jäljempänä ’komitea’, voi tehdä päätöksiä tai antaa suosituksia, jotka koskevat sopimuksen 63 artiklan 3 kohdassa määrättyä neuvottelumenettelyä.

               3) Sopimuksen 63 artiklan 3 kohdassa määrätään, että jos tuojaosapuolen tulliviranomainen ilmoittaa viejäosapuolen tulliviranomaiselle aikeestaan evätä tullietuuskohtelu, vaikka se on saanut viejäosapuolelta lausunnon, joka vahvistaa tuotteen alkuperän, neuvottelut aloitetaan jommankumman osapuolen pyynnöstä kolmen kuukauden kuluessa kyseisen ilmoituksen antamisesta, ja ne voidaan käydä komitean vahvistamaa menettelyä noudattaen.

               4) Sopimuksen 63 artiklan 3 kohdan mukaisesti on vahvistettava menettelysäännöt, joilla helpotetaan osapuolten pääsemistä sopimukseen tilanteissa, joissa etuuskohtelu on evätty, vaikka toinen osapuoli on antanut lausunnon, joka vahvistaa tuotteen alkuperän,

               ON HYVÄKSYNYT TÄMÄN PÄÄTÖKSEN:

               1 artikla

               Sopimuksen 63 artiklan 3 kohdassa tarkoitetut neuvottelut käydään tämän päätöksen liitteessä olevien menettelysääntöjen mukaisesti.

               2 artikla

               Tämä päätös tulee voimaan päivänä, jona se hyväksytään.

               Sitä sovelletaan samasta päivästä.

               Tehty ...

                  Erityiskauppakomitean puolesta

               EU:n yhteispuheenjohtaja ja Yhdistyneen kuningaskunnan yhteispuheenjohtaja

               LIITE

               EU:N JA YHDISTYNEEN KUNINGASKUNNAN VÄLISEN KAUPPA- JA YHTEISTYÖSOPIMUKSEN 63 ARTIKLAN 3 KOHDAN TOISEN ALAKOHDAN MUKAINEN NEUVOTTELUMENETTELY

               Sääntö 1

               1.Kun tuojaosapuolen tulliviranomainen on ilmoittanut viejäosapuolen tulliviranomaiselle aikeestaan evätä tullietuuskohtelu, osapuoli voi esittää toiselle osapuolelle neuvottelupyynnön EU:n ja Yhdistyneen kuningaskunnan kauppa- ja yhteistyösopimuksen, jäljempänä ’sopimus’, 63 artiklan 3 kohdan toisen alakohdan nojalla.

               2.Tulliyhteistyötä ja alkuperäsääntöjä käsittelevän erityiskauppakomitean, jäljempänä ’komitea’, sihteeristön jäsen, joka edustaa pyynnön esittävää osapuolta, esittää pyynnön toista osapuolta edustavalle sihteeristön jäsenelle sähköpostilla tai tarvittaessa jollakin muulla [tele]viestintävälineellä, joka jättää tunnisteen pyynnön lähettämisestä. Jollei toisin todisteta, tällainen pyyntö katsotaan vastaanotetuksi sen lähettämispäivänä.

               Sääntö 2

               1.Neuvottelut on kutsuttava koolle ja saatettava päätökseen kolmen kuukauden kuluessa päivästä, jona säännössä 1 tarkoitetusta aikeesta on ilmoitettu, elleivät osapuolet ole sopineet neuvottelujen määräajan pidentämisestä. Tämän ajan kuluessa osapuolet voivat kokoontua yhden kerran tai useaan otteeseen.

               2.Neuvottelut käydään kasvokkain tai muulla osapuolten sopimalla viestintävälineellä. Jos neuvottelut käydään kasvokkain, ne käydään sen osapuolen alueella, jolle neuvottelupyyntö on osoitettu, elleivät osapuolet toisin sovi.

               Sääntö 3

               Unioni ja Yhdistynyt kuningaskunta ilmoittavat 15 kalenteripäivää ennen kutakin neuvottelutilaisuutta toiselle osapuolelle sihteeristön välityksellä valtuuskuntiensa suunnitellun kokoonpanon ja erittelevät kunkin valtuuskunnan jäsenen nimen ja tehtävän.

               Sääntö 4

               1.Neuvottelut käydään englanniksi.

               2.Neuvottelujen kannalta merkitykselliset kirjalliset asiakirjat jaetaan sihteeristön välityksellä toiselle osapuolelle. Ne voivat olla millä tahansa unionin virallisella kielellä.

               Sääntö 5

               1.Kokousta isännöivän vastaajaosapuolen sihteeristön jäsenenä toimiva virkamies laatii kustakin neuvottelutilaisuudesta pöytäkirjaluonnoksen kahdeksan kalenteripäivän kuluessa. Pöytäkirjaluonnos toimitetaan kommentoitavaksi toisen osapuolen sihteeristön jäsenelle. Kyseinen jäsen voi esittää huomautuksensa kahdeksan kalenteripäivän kuluessa.

               2.Pöytäkirjassa on oltava yhteenveto neuvottelutilaisuuksista ja mainittava tarvittaessa

               (a)toimitetut asiakirjat;

               (b)lausumat, jotka toinen osapuoli on pyytänyt merkittäviksi pöytäkirjaan; ja

               (c)tehdyt päätelmät, joihin voi sisältyä neuvottelujen keston pidentäminen.

               3.Pöytäkirjan liitteenä on oltava osallistujaluettelo, jossa mainitaan kummankin valtuuskunnan osalta kaikkien kokoukseen osallistuneiden henkilöiden nimet ja tehtävät.

               4.Sihteeristö mukauttaa pöytäkirjaluonnosta saatujen huomautusten perusteella. Osapuolet hyväksyvät tarkistetun pöytäkirjaluonnoksen 28 kalenteripäivän kuluessa neuvottelutilaisuudesta tai muuhun osapuolten sopimaan päivään mennessä. Kun pöytäkirja on hyväksytty, osapuolten välillä tehty sopimus tulee voimaan siinä neuvottelutilaisuudessa, jossa kyseinen päätelmä hyväksyttiin.

               5.Jos neuvottelut käydään kirjallisesti, neuvottelujen tulokset merkitään komitean seuraavan kokouksen pöytäkirjaan. Neuvottelujen aikana aikaansaatu sopimus tulee voimaan osapuolten välillä siinä neuvottelutilaisuudessa, jossa kyseinen päätelmä hyväksyttiin.

               Sääntö 6

               1.Osapuolet pyrkivät kaikin tavoin pääsemään asiassa molempia osapuolia tyydyttävään ratkaisuun säännössä 2 tarkoitettuun neuvottelujen määräaikaan mennessä. Jos osapuolet pääsevät sopimukseen, se sitoo osapuolia.

               2.Sovellettaessa sopimuksen 63 artiklan 3 kohdan kolmatta alakohtaa säännössä 2 tarkoitetun neuvottelujen määräajan katsotaan päättyneen, jos osapuolet eivät neuvottelujen määräajan umpeutuessa ole sopineet sen jatkamisesta, paitsi jos neuvotteluja ei järjestetty tuojaosapuolesta johtuvista syistä.


               EUROOPAN KOMISSIO
            Bryssel 27.7.2021
            COM(2021) 426 final
            2021/0243(NLE)
            Ehdotus
            NEUVOSTON PÄÄTÖS
            Afrikan ja Euraasian muuttavien vesilintujen suojelemista koskevan sopimuksen sopimuspuolten kahdeksannessa kokouksessa Euroopan unionin puolesta otettavasta kannasta tiettyihin sopimuksen 3 liitteen muutoksiin

               PERUSTELUT

               1.Ehdotuksen kohde

               Tämä ehdotus koskee päätöstä Afrikan ja Euraasian muuttavien vesilintujen suojelemista koskevan sopimuksen (AEWA) sopimuspuolten kahdeksannessa kokouksessa unionin puolesta otettavan kannan vahvistamisesta, silloin kun tämän elimen on määrä päättää sopimuksen 3 liitteeseen tehtävien tiettyjen muutosten hyväksymisestä.

               2.Ehdotuksen tausta

               2.1.Sopimus Afrikan ja Euraasian muuttavien vesilintujen suojelemisesta

               Afrikan ja Euraasian muuttavien vesilintujen suojelemisesta tehty sopimus (AEWA) koskee muuttavien vesilintujen ja niiden elinympäristöjen suojelua Afrikassa, Euroopassa, Lähi-idässä, Keski-Aasiassa, Grönlannissa ja Kanadan saaristossa.

               AEWA laadittiin muuttavia lajeja koskevan yleissopimuksen (CMS) puitteissa, ja sitä hallinnoidaan YK:n ympäristöohjelmalla (UNEP). Sen avulla maat ja laajemmin kansainvälinen ympäristönsuojeluyhteisö pyrkivät yhdessä koordinoimaan muuttavien vesilintujen suojelua ja hoitoa läpi koko muuttoreitin.

               Sopimus tuli voimaan 1. marraskuuta 1999. Euroopan unioni on ollut sopimuksen sopimuspuoli 1. lokakuuta 2005 alkaen
                  1
               . Tällä hetkellä sopimuspuolia on 82. Niistä 44 on Euraasiasta (EU mukaan luettuna) ja 38 Afrikasta. Unionin jäsenvaltioista 24 on sopimuksen sopimuspuolia
                  2
               .

               Sopimukseen perustuvat sitoumukset on pantu unionin lainsäädännössä täytäntöön luonnonvaraisten lintujen suojelusta annetulla direktiivillä 2009/147/EY (lintudirektiivi)
                  3
               . Lintudirektiivi koskee kaikkien luonnonvaraisina elävien lintulajien suojelua jäsenvaltioiden Eurooppaan kuuluvilla alueilla, joihin perussopimusta sovelletaan. Se kattaa näiden lajien suojelun ja hoitamisen, ja siinä vahvistetaan säännöt niiden hyödyntämisestä.

               2.2.Sopimuspuolten kokous

               Sopimuspuolten kokous on sopimuksen pääasiallinen päättävä elin. Sillä on valtuudet tarkistaa sopimuksen liitteet, ja se kokoontuu joka kolmas vuosi. Jokaisella sopimuspuolella on yksi ääni, mutta alueelliset taloudellisen yhdentymisen järjestöt, kuten Euroopan unioni, käyttävät äänioikeuttaan siten, että niillä on yhtä monta ääntä kuin niillä on jäsenvaltioita, jotka ovat tämän sopimuksen sopimuspuolia. Liitteiden muutokset hyväksytään kokouksessa läsnäolevien sopimuspuolten kahden kolmasosan äänten enemmistöllä.

               Sopimuspuolten kahdeksas kokous järjestetään 5.–8. lokakuuta 2021 Unkarissa.

               2.3.Sopimuspuolten kokouksen suunniteltu säädös

               Sopimuspuolten kokouksen on määrä hyväksyä 5.–8. lokakuuta 2021 pidettävässä kahdeksannessa kokouksessaan päätöslauselma 8.xx, joka koskee sopimuksen liitteiden muuttamista sopimuksen X artiklan 5 kappaleen mukaisesti, jäljempänä ’suunniteltu säädös’.

               Suunnitellun säädöksen tarkoituksena on muuttaa sopimuksen 3 liitettä (Toimintasuunnitelma). Sopimuksen 2 liitteessä on luettelo niistä muuttavista vesilinnuista, joihin sopimusta sovelletaan, ja 3 liitteessä täsmennetään toimenpiteitä, jotka sopimuspuolten on toteutettava ensisijaisten lajien osalta. Ensisijaiset lajit luetellaan 3 liitteessä olevassa 1 taulukossa tiettyjen samassa taulukossa esitettyjen kriteerien mukaisesti.

               Sopimuksen II artiklassa määrätään seuraavaa: ”Sopimuspuolet ryhtyvät koordinoituihin toimenpiteisiin säilyttääkseen tai palauttaakseen muuttavien vesilintujen suotuisan suojelutason. Tässä tarkoituksessa ne soveltavat kansallisen toimivaltansa rajoissa tämän sopimuksen III artiklassa määrättyjä toimenpiteitä sekä IV artiklan mukaisessa toimintasuunnitelmassa määritettyjä erityisiä toimenpiteitä”.

               Suunniteltu säädös tulee voimaan kaikkien sopimuspuolten osalta, ja siitä tulee sopimuspuolia sitova yhdeksäntenäkymmenentenä päivänä siitä päivästä, jona se hyväksytään sopimuspuolten kokouksessa, ei kuitenkaan sellaisten sopimuspuolten osalta, jotka ovat tehneet varauman. Sopimuspuolet voivat 90 päivän jakson kuluessa tehdä varauman liitteeseen tehtävän muutoksen osalta jättämällä siitä tallettajalle kirjallisen ilmoituksen.

               3.Unionin puolesta otettava kanta

               Ehdotettu unionin puolesta otettava kanta on tukea suunniteltua säädöstä sopimuspuolten kahdeksannessa kokouksessa.

               Suunniteltu säädös sisältää 3 liitteessä olevaan 1 taulukkoon tehtäviä muutoksia, joita Yhdistynyt kuningaskunta ehdotti AEWA:n teknisen komitean suositusten perusteella. Nämä muutokset ovat seuraavat:

               (1)luodaan ja lisätään uusi alaluokka f niille lajien populaatioille, jotka luetellaan sopimuksen 3 liitteessä olevan 1 taulukon A sarakkeessa 3 luokassa ja B sarakkeessa 2 luokassa, ja sitä käytetään, kun tiedot ovat puutteellisia, esimerkiksi kun käytettävissä ei ole tietoja suuntauksista;

               (2)merkitään 1 taulukossa olevat luokittelut, jotka perustuvat tilastollisesti epävarmaan suuntaukseen ja tuntemattomaan populaation kokoon merkinnällä “()” ja

               (3)muutetaan populaatioiden luokkia sen näytön perusteella, jota saadaan suojelutilannetta koskevan AEWA:n kahdeksannen raportin yhteydessä.

               Edellä 1 ja 2 kohdassa esitetyt muutosehdotukset perustuvat ennalta varautumisen periaatteeseen, koska niillä varmistetaan, että populaation suuntausta koskevien tietojen puute otetaan tarkasti huomioon populaatioiden luetteloinnissa ja siten tarvittaessa suojelun tason parantamisessa. Komissio hyväksyy nämä ehdotetut muutokset Euroopan unionin puolesta Afrikan ja Euraasian muuttavien vesilintujen suojelemista koskevan sopimuksen tekemisestä Euroopan yhteisön puolesta 18. heinäkuuta 2005 tehdyn neuvoston päätöksen 2006/871/EY 3 artiklan 1 kohdan ja 3 artiklan 3 kohdan mukaisesti.

               Edellä 3 kohdassa ehdotetut muutokset koostuvat useiden lajien ja niiden populaatioiden luetteloihin tehtävistä muutoksista. Näistä sopimuksen 3 liitteeseen ehdotetuista muutoksista neljän lajin viiden populaation luetteloinnin muuttaminen ei ole asiaa koskevan EU:n lainsäädännön (lintudirektiivi) mukaista. Näissä tarkistuksissa esitetään seuraavaa:

               –siirretään 1 taulukon B1 sarakkeesta A3 sarakkeeseen

               ·merihanhen (Anser anser) kaksi populaatiota (Islanti/Yhdistynyt kuningaskunta & Irlanti sekä Mustameri ja Turkki)

               ·punapäänarskun (Netta rufina) Mustanmeren ja itäisen Välimeren populaatio

               ·tundrakurmitsan (Pluvialis squatarola squatarola) Keski- ja Itä-Siperia/Lounais-Aasian & eteläisen Afrikan populaatio.

               –muutetaan 1 taulukon A sarakkeessa oleva peruste 4 perusteeksi 3c meriharakan (Haematopus ostralegus longipes) Kaakkois-Euroopan & Länsi-Aasian/Lounais-Aasian & Koillis-Afrikan populaation osalta.

               Nämä neljän lajin viittä populaatiota koskevat ehdotetut muutokset merkitsisivät sitä, ettei metsästys enää olisi sallittua sopimuksen nojalla, vaikka kyse on lajeista, joita saa lintudirektiivin mukaan metsästää, koska ne sisältyvät sen liitteessä II olevaan B osaan. Nämä muutokset tarkoittaisivat näin ollen vahvempaa oikeussuojaa kuin mitä EU:n lainsäädännössä edellytetään.

               Jos ehdotettuihin muutoksiin liittyisi tähti ”*”, tämä osoittaisi, että lajin metsästystä voidaan jatkaa kestävän käytön periaatteen mukaisesti osana kansainvälistä toimintasuunnitelmaa, jolla pannaan täytäntöön sopeutuvan luonnonvarojen käytön ja hoidon periaatteet. Näitä populaatioita koskeva Euroopan unionin varauma voitaisiin näin ollen poistaa sen jälkeen, kun on otettu käyttöön lintudirektiivin 7 artiklan vaatimusten mukainen sopeutuvan luonnonvarojen käytön ja hoidon mekanismi kansainvälisen toimielimen puitteissa. Ehdotettuihin muutoksiin ei kuitenkaan liity tähteä ”*”.

               Kaikki ehdotetut muutokset hyväksytään Euroopan unionin puolesta SEUT-sopimuksen 218 artiklan 9 kohdan nojalla. Heinäkuun 18. päivänä 2005 tehdyn neuvoston päätöksen 2006/871/EY 3 artiklan 4 kohdan mukaisesti komissio tekee kuitenkin varauman edellä mainittuja neljän lajin viittä populaatiota koskevien ehdotettujen muutosten osalta, kuten se teki sopimuspuolten edellisissä kokouksissa sellaisten muutosten osalta, joilla oli vastaavanlaisia vaikutuksia, sillä ne edellyttäisivät lintudirektiivin muuttamista, mikä ei ole mahdollista yhdeksänkymmenen päivän kuluessa siitä päivästä, jona muutokset hyväksytään sopimuspuolten kokouksessa.

               4.Oikeusperusta

               4.1.Menettelyllinen oikeusperusta

               4.1.1.Periaatteet

               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               Ilmaisu ”säädökset, joilla on oikeusvaikutuksia” kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla, mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”
                  4
               .

               4.1.2.Soveltaminen käsillä olevassa asiassa

               Sopimuspuolten kokous on sopimuksella perustettu elin; se on perustettu Afrikan ja Euraasian muuttavien vesilintujen suojelemista koskevalla sopimuksella.

               Säädös, joka sopimuspuolten kokouksen on määrä antaa, on säädös, jolla on oikeusvaikutuksia. Suunniteltu säädös on sitova kansainvälisen oikeuden nojalla, ja se voi vaikuttaa ratkaisevasti Euroopan unionin lainsäädännön eli tässä tapauksessa lintudirektiivin sisältöön. Tämä johtuu siitä, että jotkin sopimuksen 3 liitteessä olevassa 1 taulukossa lueteltuihin ensisijaisiin lajeihin liittyvät toimenpiteet, joita sopimuspuolet toteuttavat, eivät aina ole erityisesti metsästyksen osalta yhteensopivia sen kanssa, mitä lintudirektiivissä säädetään saman lajin osalta. Tämä tarkoittaa sitä, että jos lintudirektiivin liitteeseen II sisältyvää lajia ei AEWA:n mukaan enää saa metsästää, lintudirektiiviä olisi muutettava.Afrikan ja Euraasian muuttavien vesilintujen suojelemista koskevan sopimuksen tekemisestä Euroopan yhteisön puolesta 18. heinäkuuta 2005 tehdyn neuvoston päätöksen 2006/871/EY 3 artiklalla valtuutetaan komissio yhteisön toimivaltaan kuuluvissa asioissa hyväksymään yhteisön puolesta sopimuksen X artiklan 5 kappaleen mukaisesti hyväksytyt sopimuksen liitteiden muutokset. Kyseinen valtuutus koskee kuitenkin ainoastaan niitä muutoksia, jotka ovat luonnonvaraisten lintujen ja niiden luonnollisen elinympäristön suojelua koskevan yhteisön lainsäädännön mukaisia ja joista ei aiheudu muutoksia kyseiseen lainsäädäntöön.

               Sopimuksen 3 liitteessä olevaan 1 taulukkoon on ehdotettu muutoksia seuraavan neljän lajin osalta: merihanhi (Anser anser), punapäänarsku (Netta rufina), tundrakurmitsa (Pluvialis squatarola squatarola) ja meriharakka (Haematopus ostralegus longipes). Nämä muutokset edellyttäisivät lintudirektiivin muuttamista, minkä vuoksi on tarpeen antaa neuvoston päätös, jolla vahvistetaan tämän osalta Euroopan unionin puolesta otettava kanta sopimuspuolten kahdeksannessa kokouksessa
                  5
               .

               Suunnitellulla säädöksellä ei täydennetä eikä muuteta sopimuksen institutionaalisia rakenteita.

               Tämän vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               4.2.Aineellinen oikeusperusta

               4.2.1.Periaatteet

               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta, eli se, jota pääasiallinen tai ensisijainen tavoite tai osatekijä edellyttää.

               4.2.2.Soveltaminen käsillä olevassa asiassa

               Suunnitellun säädöksen pääasiallinen tavoite ja sisältö liittyvät ympäristöön.

               Sen vuoksi ehdotetun päätöksen aineellisena oikeusperustana on SEUT-sopimuksen 192 artiklan 1 kohta.

               4.3.Päätelmät

               Ehdotetun päätöksen oikeusperustana tulisi olla SEUT-sopimuksen 192 artiklan 1 kohta yhdessä SEUT-sopimuksen 218 artiklan 9 kohdan kanssa.

               5.Suunnitellun säädöksen julkaiseminen

               Koska suunnitellulla säädöksellä muutetaan Afrikan ja Euraasian muuttavien vesilintujen suojelemista koskevan sopimuksen liitettä 3, on aiheellista julkaista se Euroopan unionin virallisessa lehdessä sen jälkeen kun se on hyväksytty.

               2021/0243 (NLE)

               Ehdotus

               NEUVOSTON PÄÄTÖS

               Afrikan ja Euraasian muuttavien vesilintujen suojelemista koskevan sopimuksen sopimuspuolten kahdeksannessa kokouksessa Euroopan unionin puolesta otettavasta kannasta tiettyihin sopimuksen 3 liitteen muutoksiin

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 192 artiklan 1 kohdan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Sopimus Afrikan ja Euraasian muuttavien vesilintujen suojelemisesta, jäljempänä ’sopimus’, tuli voimaan 1 päivänä marraskuuta 1999 ja se hyväksyttiin Euroopan yhteisön puolesta neuvoston päätöksellä 2006/871/EY
                  6
               .

               (2)Sopimuksen X artiklan 5 kohdan nojalla sopimuspuolten kokous voi hyväksyä muutoksia sopimuksen liitteisiin.

               (3)Sopimuksen sopimuspuolten kahdeksannessa kokouksessa, joka pidetään 5 päivästä 8 päivään joulukuuta 2021, on tarkoitus hyväksyä päätöslauselma sopimuksen 3 liitteeseen tehtävien muutosten hyväksymisestä.

               (4)On aiheellista vahvistaa kyseisessä sopimuspuolten kokouksessa unionin puolesta otettava kanta, koska päätöslauselma tulee olemaan unionia sitova ja se voi vaikuttaa ratkaisevasti unionin lainsäädännön eli tässä tapauksessa lintudirektiivin sisältöön.

               (5)Päätöslauselman 8.xx luonnokseen sisältyvät sopimuksen 3 liitteeseen ehdotetut muutokset, jotka koskevat neljää lajia, merihanhea (Anser anser), punapäänarskua (Netta rufina), tundrakurmitsaa (Pluvialis squatarola squatarola) ja meriharakkaa (Haematopus ostralegus longipes) ja jotka eivät ole asiaa koskevan EU:n lainsäädännön (lintudirektiivi) mukaisia, olisi hyväksyttävä Euroopan unionin puolesta, sillä ne edistävät osaltaan vähenemässä olevien lajien populaatioiden parempaa suojelua. Heinäkuun 18. päivänä 2005 annetun neuvoston päätöksen 2006/871/EY 3 artiklan 4 kohdan mukaisesti komissio tekee kuitenkin varauman edellä mainittuja neljää lajia koskevien ehdotettujen muutosten osalta, sillä ne edellyttäisivät lintudirektiivin muuttamista, mikä ei ole mahdollista yhdeksänkymmenen päivän kuluessa siitä päivästä, jona ne hyväksytään sopimuspuolten kokouksessa,

               ON HYVÄKSYNYT TÄMÄN PÄÄTÖKSEN:

               1 artikla

               Sopimuksen sopimuspuolten kahdeksannessa kokouksessa unionin puolesta otettava kanta on seuraava:

               Hyväksytään sopimuksen sopimuspuolten kahdeksannessa kokouksessa Euroopan unionin puolesta Yhdistyneen kuningaskunnan ehdottamat sopimuksen 3 liitteen muutokset, jotka on esitetty sopimuspuolten kahdeksannen kokouksen päätöslauselman 8.xx luonnoksessa ja jotka koskevat seuraavaa neljää lajia: merihanhi (Anser anser), punapäänarsku (Netta rufina), tundrakurmitsa (Pluvialis squatarola squatarola) ja meriharakka (Haematopus ostralegus longipes).

               2 artikla

               Tämä päätös on osoitettu komissiolle.

               Tehty Brysselissä

                     Neuvoston puolesta

                     Puheenjohtaja

                     (1)

                        Neuvoston päätös 2006/871/EY, tehty 18 päivänä heinäkuuta 2005, Afrikan ja Euraasian muuttavien vesilintujen suojelemista koskevan sopimuksen tekemisestä Euroopan yhteisön puolesta, EUVL L 345, 8.12.2006, s. 24.

                     (2)

                        Jäsenvaltioista kolme ei ole sopimuksen sopimuspuolia: Itävalta, Malta ja Puola.

                     (3)

                        EUVL L 20, 26.1.2010, s. 7  -
                  https://eur-lex.europa.eu/LexUriServ/LexUriServ.do?uri=OJ:L:2010:020:0007:0025:fi:PDF
                  .

                     (4)

                        Unionin tuomioistuimen tuomio 7.10.2014, Saksa v. neuvosto, C-399/12, ECLI:EU:C:2014:2258, 61–64 kohta.

                     (5)

                        Sellaiset muutokset, jotka eivät edellytä lintudirektiivin muuttamista, komissio voi hyväksyä 18 päivänä heinäkuuta 2005 tehdyn neuvoston päätöksen 2006/871/EY mukaisesti.

                     (6)

                        EUVL L 345, 8.12.2006, s. 24.


               EUROOPAN KOMISSIO
            Bryssel 11.8.2021
            COM(2021) 468 final
            2021/0262(NLE)
            Ehdotus
            NEUVOSTON PÄÄTÖS
            Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välisellä assosiaatiosopimuksella perustetussa kauppakomitean kokoonpanossa olevassa assosiaatiokomiteassa Euroopan unionin puolesta otettavasta kannasta

               PERUSTELUT

               1.Ehdotuksen kohde

               Tämä ehdotus koskee päätöstä kauppakomitean kokoonpanossa olevassa assosiaatiokomiteassa unionin puolesta otettavan kannan vahvistamisesta sääntelyn lähentämistä koskevan liitteen XVII lisäyksen XVII-3 (Televiestintäpalveluihin sovellettavat säännöt), lisäyksen XVII-4 (Posti- ja kuriiripalveluihin sovellettavat säännöt) ja lisäyksen XVII-5 (Kansainväliseen meriliikenteeseen sovellettavat säännöt) muuttamista koskevan päätöksen suunniteltuun hyväksymiseen.

               2.Ehdotuksen tausta

               2.1.Assosiaatiosopimus

               Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välisen assosiaatiosopimuksen, jäljempänä ’sopimus’, tarkoituksena on luoda edellytykset talous- ja kauppasuhteiden tehostamiselle, niin että Ukraina voi asteittain yhdentyä EU:n sisämarkkinoihin, muun muassa perustamalla pitkälle menevä ja laaja-alainen vapaakauppa-alue kyseisen sopimuksen IV osaston (Kauppa ja kaupan liitännäistoimenpiteet) mukaisesti, ja tukea Ukrainan pyrkimyksiä saattaa päätökseen siirtyminen toimivaan markkinatalouteen muun muassa lähentämällä asteittain sen lainsäädäntöä unionin lainsäädäntöön. Sopimus tuli voimaan 1. syyskuuta 2017.

               2.2.Kauppakomitean kokoonpanossa oleva assosiaatiokomitea

               Sopimuksen 465 artiklan 4 kohdan mukaan kaikkia sopimuksen IV osastoon (Kauppa ja kaupan liitännäistoimenpiteet) liittyviä kysymyksiä käsitellään kauppaan liittyvien asioiden käsittelyn edellyttämässä kokoonpanossa kokoontuvassa assosiaatiokomiteassa. Liitteessä XVII olevan 11 artiklan mukaan kyseinen komitea voi päättää muuttaa sopimuksen liitettä XVII. Sopimuksen 465 artiklan 3 kohdan mukaan nämä päätökset sitovat osapuolia, joiden on toteutettava päätösten täytäntöönpanemiseksi tarvittavat toimenpiteet. Kauppakomitean kokoonpanossa oleva assosiaatiokomitea tekee päätöksensä osapuolten yhteisellä sopimuksella.

               2.3.Kauppakomitean kokoonpanossa olevan assosiaatiokomitean suunniteltu säädös

               Kauppakomitean kokoonpanossa olevan assosiaatiokomitean on määrä hyväksyä päätös, joka koskee sääntelyn lähentämistä koskevan liitteen XVII lisäyksen XVII-3 (Televiestintäpalveluihin sovellettavat säännöt), lisäyksen XVII-4 (Posti- ja kuriiripalveluihin sovellettavat säännöt) ja lisäyksen XVII-5 (Kansainväliseen meriliikenteeseen sovellettavat säännöt) muuttamista, jäljempänä ’suunniteltu säädös’.

               Suunnitellun säädöksen tarkoituksena on muuttaa edellä mainittuja liitteen XVII lisäyksiä, jotta otettaisiin huomioon niissä luetellun unionin säännöstön kehittyminen 30. maaliskuuta 2012 tapahtuneen sopimuksen parafoimisen jälkeen. Tämä vastaa sopimuksen johdanto-osassa ja erityisesti sopimuksen IV osaston (Kauppa ja kaupan liitännäistoimenpiteet) 6 luvun (Sijoittautuminen, palvelukauppa ja sähköinen kauppa) 114, 124 ja 138 artiklassa vahvistettua tavoitetta Ukrainan lainsäädännön asteittaisesta lähentämisestä unionin säännöstöön.

               Suunnitellusta säädöksestä tulee osapuolia sitova sopimuksen liitteessä XVII olevan 11 artiklan mukaisesti. Mainitussa artiklassa määrätään seuraavaa: ”Kauppakomitea voi päättää muuttaa tämän liitteen XVII määräyksiä, jos se katsoo tämän olevan tarpeen”. Lisäksi sopimuksen 465 artiklan 3 kohdassa määrätään seuraavaa: ”Assosiaatiokomitealla on valtuudet tehdä päätöksiä tässä sopimuksessa määrätyissä asioissa ja aloilla, joilla assosiaationeuvosto on siirtänyt sille toimivallan. Nämä päätökset sitovat osapuolia, joiden on toteutettava päätösten täytäntöönpanemiseksi tarvittavat toimenpiteet. Assosiaatiokomitea tekee päätöksensä osapuolten yhteisellä sopimuksella”.

               3.Unionin puolesta otettava kanta

               Unionin puolesta otettavan kannan tarkoituksena on muuttaa liitteen XVII lisäystä XVII-3 (Televiestintäpalveluihin sovellettavat säännöt), lisäystä XVII-4 (Posti- ja kuriiripalveluihin sovellettavat säännöt) ja lisäystä XVII-5 (Kansainväliseen meriliikenteeseen sovellettavat säännöt).

               Kyseisten lisäysten muuttaminen on tarpeen, jotta voidaan ottaa huomioon unionin säännöstön kehittyminen edellä mainituilla palvelualoilla sen jälkeen, kun neuvoteltu sopimusteksti parafoitiin 30. maaliskuuta 2012.

               Päätöksellä pannaan edellä mainitun assosiaatiosopimuksen määräysten perusteella täytäntöön Euroopan unionin yhteinen kauppapolitiikka itäisen kumppanimaan suhteen. Se vastaa sopimuksen johdanto-osassa vahvistettua tavoitetta Ukrainan lainsäädännön asteittaisesta lähentämisestä unionin säännöstöön.

               4.Oikeusperusta

               4.1.Menettelyllinen oikeusperusta

               4.1.1.Periaatteet

               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               4.1.2.Soveltaminen käsillä olevassa asiassa

               Kauppakomitean kokoonpanossa oleva assosiaatiokomitea on assosiaatiosopimuksella perustettu elin. Säädös, jonka kauppakomitean kokoonpanossa oleva assosiaatiokomitea antaa, on säädös, jolla on oikeusvaikutuksia. Suunniteltu säädös on sitova kansainvälisen oikeuden nojalla sopimuksen 465 artiklan 3 kohdan mukaisesti. Suunnitellulla säädöksellä ei täydennetä eikä muuteta sopimuksen institutionaalisia rakenteita. Tämän vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               4.2.Aineellinen oikeusperusta

               4.2.1.Periaatteet

               SEUT-sopimuksen 207 artiklan 4 kohdan ensimmäisessä alakohdassa määrätään unionin yksinomaisesta toimivallasta palvelukaupan osalta, liikennepalveluja lukuun ottamatta, kolmansien maiden osalta, mukaan lukien määräykset tällaisten palvelujen tarjoamista koskevista sääntelypuitteista. SEUT-sopimuksen 100 artiklan 2 kohdassa määrätään meri- ja lentoliikennettä koskevien toimenpiteiden oikeusperustasta.

               4.2.2.Soveltaminen käsillä olevassa asiassa

               Suunnitellun säädöksen pääasiallinen tavoite ja sisältö liittyvät unionin yhteisen kauppapolitiikan täytäntöönpanon varmistamiseen, mukaan lukien kansainvälisen meriliikenteen näkökohdat.

               Sen vuoksi ehdotetun päätöksen aineellinen oikeusperusta on SEUT-sopimuksen 100 artiklan 2 kohta ja 207 artiklan 4 kohdan ensimmäinen alakohta.

               4.3.Päätelmät

               Ehdotetun päätöksen oikeusperustana tulisi olla SEUT-sopimuksen 100 artiklan 2 kohta ja 207 artiklan 4 kohdan ensimmäinen alakohta yhdessä 218 artiklan 9 kohdan kanssa.

               5.Suunnitellun säädöksen julkaiseminen

               Koska assosiaatiokomitean päätöksellä muutetaan sopimusta, se on aiheellista julkaista hyväksymisen jälkeen Euroopan unionin virallisessa lehdessä.

               2021/0262 (NLE)

               Ehdotus

               NEUVOSTON PÄÄTÖS

               Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välisellä assosiaatiosopimuksella perustetussa kauppakomitean kokoonpanossa olevassa assosiaatiokomiteassa Euroopan unionin puolesta otettavasta kannasta

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan ja 207 artiklan 4 kohdan ensimmäisen alakohdan yhdessä 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välinen assosiaatiosopimus, jäljempänä ’sopimus’, tuli voimaan 1 päivänä syyskuuta 2017.

               (2)Kauppakomitean kokoonpanossa oleva assosiaatiokomitea voi sopimuksen liitteessä XVII olevan 11 artiklan nojalla saattaa liitteen XVII ajan tasalle tai muuttaa sitä.

               (3)Kauppakomitean kokoonpanossa olevan assosiaatiokomitean on määrä hyväksyä suunniteltu säännös, joka koskee lisäyksen XVII-3 (Televiestintäpalveluihin sovellettavat säännöt), lisäyksen XVII-4 (Posti- ja kuriiripalveluihin sovellettavat säännöt) ja lisäyksen XVII-5 (Kansainväliseen meriliikenteeseen sovellettavat säännöt) muuttamista.

               (4)Sopimuksen 114, 124 ja 138 artiklan mukaisesti molemmat osapuolet tunnustavat, että on tärkeää lähentää Ukrainan voimassa olevaa lainsäädäntöä Euroopan unionin lainsäädäntöön. Ukraina varmistaa, että sen voimassa olevat lait ja tuleva lainsäädäntö saatetaan asteittain yhdenmukaiseksi EU:n säännöstön kanssa.

               (5)Koska useita lisäyksessä XVII-3 (Televiestintäpalveluihin sovellettavat säännöt), lisäyksessä XVII-4 (Posti- ja kuriiripalveluihin sovellettavat säännöt) ja lisäyksessä XVII-5 (Kansainväliseen meriliikenteeseen sovellettavat säännöt) lueteltuja unionin säädöksiä on muutettu tai kumottu sen jälkeen, kun sopimuksen teksti parafoitiin 30 päivänä maaliskuuta 2012, on tarpeen muuttaa kyseisiä lisäyksiä ja mukauttaa tiettyjä määräaikoja, jotta voidaan ottaa huomioon Ukrainan tähänastinen edistyminen lainsäädäntönsä lähentämisessä unionin säännöstöön.

               (6)Sen vuoksi on aiheellista vahvistaa kauppakomitean kokoonpanossa olevassa assosiaatiokomiteassa unionin puolesta otettava kanta, koska sopimuksen lisäyksen XVIII-3 (Televiestintäpalveluihin sovellettavat säännöt), lisäyksen XVII-4 (Posti- ja kuriiripalveluihin sovellettavat säännöt) ja lisäyksen XVII-5 (Kansainväliseen meriliikenteeseen sovellettavat säännöt) muuttamista koskeva suunniteltu säädös tulee olemaan unionia sitova,

               ON HYVÄKSYNYT TÄMÄN PÄÄTÖKSEN:

               1 artikla

               Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välisen assosiaatiosopimuksen kauppakomitean kokoonpanossa olevassa assosiaatiokomiteassa unionin puolesta otettava kanta liitteen XVII lisäyksen XVII-3 (Televiestintäpalveluihin sovellettavat säännöt), lisäyksen XVII-4 (Posti- ja kuriiripalveluihin sovellettavat säännöt) ja lisäyksen XVII-5 (Kansainväliseen meriliikenteeseen sovellettavat säännöt) muuttamiseen perustuu kyseisen komitean päätösluonnokseen, joka on liitetty tähän päätökseen.

               2 artikla

               Tämä päätös on osoitettu komissiolle.

               Tehty Brysselissä

                     Neuvoston puolesta

                     Puheenjohtaja

    ---documentbreak---

               EUROOPAN KOMISSIO
            Bryssel 11.8.2021
            COM(2021) 468 final
            LIITE
            ehdotukseen
            Neuvoston päätös
            Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välisellä assosiaatiosopimuksella perustetussa kauppakomitean kokoonpanossa olevassa assosiaatiokomiteassa Euroopan unionin puolesta otettavasta kannasta

               Kauppakomitean kokoonpanossa olevan EU:n ja Ukrainan assosiaatiokomitean päätös N:o …./2021,

               annettu xx päivänä xxkuuta xxxx,

               Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välisen assosiaatiosopimuksen liitteen XVII lisäyksen XVII-3 (Televiestintäpalveluihin sovellettavat säännöt), lisäyksen XVII-4 (Posti- ja kuriiripalveluihin sovellettavat säännöt) ja lisäyksen XVII-5 (Kansainväliseen meriliikenteeseen sovellettavat säännöt) muuttamisesta

               KAUPPAKOMITEAN KOKOONPANOSSA OLEVA ASSOSIAATIOKOMITEA, joka

               ottaa huomioon Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välisen assosiaatiosopimuksen ja erityisesti sen 465 artiklan 3 kohdan sekä liitteessä XVII olevan 11 artiklan,

               sekä katsoo seuraavaa:

               (1)Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välinen assosiaatiosopimus, jäljempänä ’sopimus’, tuli voimaan 1 päivänä syyskuuta 2017.

               (2)Sopimuksen johdanto-osassa ja 1 artiklan 2 kohdan d alakohdassa vahvistetaan osapuolten halukkuus tukea Ukrainan uudistusprosessia muun muassa lainsäädännön lähentämisen avulla ja edistää siten taloudellista yhdentymistä ja poliittisen assosiaation syventämistä.

               (3)Sopimuksen 114, 124 ja 138 artiklassa osapuolet tunnustavat, että on tärkeää lähentää Ukrainan voimassa olevaa lainsäädäntöä Euroopan unionin lainsäädäntöön televiestintäpalvelujen, posti- ja kuriiripalvelujen sekä kansainvälisten meriliikennepalvelujen osalta. Ukraina varmistaa, että sen voimassa olevat lait ja tuleva lainsäädäntö saatetaan asteittain yhdenmukaiseksi EU:n säännöstön kanssa. Tällainen lähentäminen ulotetaan asteittain koskemaan kaikkia sopimuksen liitteessä XVII tarkoitettuja EU:n säännöstön osia.

               (4)Liitteen XVII lisäyksessä XVII-3 (Televiestintäpalveluihin sovellettavat säännöt), lisäyksessä XVII-4 (Posti- ja kuriiripalveluihin sovellettavat säännöt) ja lisäyksessä XVII-5 (Kansainväliseen meriliikenteeseen sovellettavat säännöt) lueteltu EU:n säännöstö on kehittynyt merkittävästi sopimuksesta käytyjen neuvottelujen päättymisen jälkeen. Tämä kehitys olisi otettava huomioon sopimuksen mainituissa lisäyksissä.

               (5)Kun Ukraina katsoo, että tietty EU:n säädös on asianmukaisesti annettu ja pantu täytäntöön, Ukrainan olisi liitteessä XVII olevan 4 artiklan 2 kohdan mukaisesti toimitettava asiaankuuluvat vastaavuustaulukot sekä Ukrainan täytäntöönpanosäädöksen virallinen englanninkielinen käännös kauppakomitean kokoonpanossa olevan assosiaatiokomitean EU-yhteissihteeristölle lisäyksessä XVII-6 esitetyn arvioinnin suorittamiseksi,

               ON HYVÄKSYNYT TÄMÄN PÄÄTÖKSEN:

               1 artikla

               1.Korvataan sopimuksen liitteen XVII lisäys XVII-3 (Televiestintäpalveluihin sovellettavat säännöt) tämän päätöksen liitteellä 1.

               2.Korvataan sopimuksen liitteen XVII lisäys XVII-4 (Posti- ja kuriiripalveluihin sovellettavat säännöt) tämän päätöksen liitteellä 2.

               3.Korvataan sopimuksen liitteen XVII lisäys XVII-5 (Kansainväliseen meriliikenteeseen sovellettavat säännöt) tämän päätöksen liitteellä 3.

               2 artikla

               Tämä sopimus on laadittu bulgarian, englannin, espanjan, hollannin, italian, kreikan, kroaatin, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin, viron ja ukrainan kielellä, ja jokainen teksti on yhtä todistusvoimainen.

               3 artikla

               Tämä päätös tulee voimaan päivänä, jona se hyväksytään.

               Tehty …, ….

                        Kauppakomitean kokoonpanossa olevan

                        assosiaatiokomitean puolesta

                        Puheenjohtaja

                        Sihteerit

               LIITE 1

               Lisäys XVII-3

               TELEVIESTINTÄPALVELUIHIN SOVELLETTAVAT SÄÄNNÖT

               Seuraavien EU:n säädösten sovellettavia säännöksiä sovelletaan lisäyksessä XVII-1 esitettyjen horisontaalisia mukautuksia koskevien määräysten mukaisesti, jollei toisin määrätä. Yksittäisiä säädöksiä koskevat erityiset mukautukset mainitaan tarvittaessa säädöksen jälkeen.

               Sovellettavat säännökset, jotka on annettava:

                        A.Yleinen eurooppalainen sähköisen viestinnän politiikka

               Euroopan parlamentin ja neuvoston direktiivi (EU) 2018/1972, annettu 11 päivänä joulukuuta 2018, eurooppalaisesta sähköisen viestinnän säännöstöstä

               –toteutetaan tarvittavat ja oikeasuhteiset lainsäädännölliset, tekniset ja organisatoriset toimenpiteet ottaen huomioon 26 päivänä maaliskuuta 2019 annetun komission suosituksen (EU) 2019/534 (C(2019) 2335) mukaisesti julkaistussa 5G-kyberturvallisuutta koskevassa EU:n välineistössä esitetty toimenpidekehys, kun on kyse verkkojen ja palvelujen turvallisuuteen kohdistuvien riskien asianmukaisesta hallinnasta.

                        Aikataulu: direktiivin säännökset pannaan täytäntöön 31 päivään joulukuuta 2024 mennessä.

               Euroopan parlamentin ja neuvoston asetus (EU) 2015/2120, annettu 25 päivänä marraskuuta 2015, avointa internetyhteyttä koskevista toimenpiteistä ja yleispalvelusta ja käyttäjien oikeuksista sähköisten viestintäverkkojen ja -palvelujen alalla annetun direktiivin 2002/22/EY muuttamisesta

               –pannaan täytäntöön asetuksen (EU) 2015/2120 2–6 artikla.

                        Aikataulu: asetuksen säännökset pannaan täytäntöön 31 päivään joulukuuta 2025 mennessä.

               Komission direktiivi 2002/77/EY, annettu 16 päivänä syyskuuta 2002, kilpailusta sähköisten viestintäverkkojen ja -palvelujen markkinoilla

               –seurataan tasapuolisen kilpailun toteutumista sähköisen viestinnän markkinoilla, erityisesti palvelujen kustannussuuntautuneiden hintojen osalta

               Euroopan parlamentin ja neuvoston direktiivi 98/84/EY, annettu 20 päivänä marraskuuta 1998, ehdolliseen pääsyyn perustuvien tai ehdollisen pääsyn sisältävien palvelujen oikeussuojasta.

                        Aikataulu: direktiivin säännökset pannaan täytäntöön kahden vuoden kuluessa tämän sopimuksen voimaantulosta.

               Euroopan parlamentin ja neuvoston direktiivi 2000/31/EY, annettu 8 päivänä kesäkuuta 2000, tietoyhteiskunnan palveluja, erityisesti sähköistä kaupankäyntiä, sisämarkkinoilla koskevista tietyistä oikeudellisista näkökohdista (direktiivi sähköisestä kaupankäynnistä).

               Direktiivi kattaa kaikki tietoyhteiskunnan palvelut, sekä yritysten väliset että kuluttajan ja yrityksen väliset palvelut, toisin sanoen kaikki etäpalveluina sähköisessä muodossa palvelun vastaanottajan henkilökohtaisesta pyynnöstä toimitettavat palvelut, joista tavallisesti maksetaan korvaus.

                        Aikataulu: direktiivin säännökset pannaan täytäntöön kolmen vuoden kuluessa tämän sopimuksen voimaantulosta.

               Euroopan parlamentin ja neuvoston direktiivi 2014/61/EU, annettu 15 päivänä toukokuuta 2014, toimenpiteistä nopeiden sähköisten viestintäverkkojen käyttöönoton kustannusten vähentämiseksi.

                        Aikataulu: direktiivin säännökset pannaan täytäntöön 31 päivään joulukuuta 2021 mennessä.

                        B.Radiotaajuuspolitiikan sääntelyjärjestelmä

               Euroopan parlamentin ja neuvoston päätös N:o 676/2002/EY, tehty 7 päivänä maaliskuuta 2002, Euroopan yhteisön radiotaajuuspolitiikan sääntelyjärjestelmästä

               –tehdään analyysi päätöksessä N:o 676/2002/EY säädettyjen poliittisten ja oikeudellisten puitteiden mukaisesti ja hyväksytään toimintaperiaatteita ja sääntelyä, joilla varmistetaan taajuuksien yhdenmukainen saatavuus ja tehokas käyttö.

               Komission päätös 2010/267/EU, annettu 6 päivänä toukokuuta 2010, taajuusalueen 790–862 MHz käytön teknisten ehtojen yhdenmukaistamisesta sähköisten viestintäpalvelujen tarjontaan Euroopan unionissa pystyviä maanpäällisiä järjestelmiä varten.

               Komission täytäntöönpanopäätös 2011/251/EU, annettu 18 päivänä huhtikuuta 2011, taajuusalueiden 900 MHz ja 1800 MHz käytön yhdenmukaistamisesta yleiseurooppalaisten sähköisten viestintäpalvelujen tarjontaan yhteisössä pystyviä maanpäällisiä järjestelmiä varten tehdyn päätöksen 2009/766/EY muuttamisesta.

               Komission päätös 2009/766/EY, tehty 16 päivänä lokakuuta 2009, taajuusalueiden 900 MHz ja 1800 MHz käytön yhdenmukaistamisesta yleiseurooppalaisten sähköisten viestintäpalvelujen tarjontaan yhteisössä pystyviä maanpäällisiä järjestelmiä varten.

               Komission täytäntöönpanopäätös 2012/688/EU, annettu 5 päivänä marraskuuta 2012, taajuusalueiden 1920–1980 MHz ja 2110–2170 MHz käytön yhdenmukaistamisesta sähköisten viestintäpalvelujen tarjontaan unionissa pystyviä maanpäällisiä järjestelmiä varten.

               Komission päätös 2008/477/EY, tehty 13 päivänä kesäkuuta 2008, taajuusalueen 2500–2690 MHz käytön yhdenmukaistamisesta sähköisten viestintäpalvelujen tarjontaan yhteisössä pystyviä maanpäällisiä järjestelmiä varten.

               Komission täytäntöönpanopäätös (EU) 2019/235, annettu 24 päivänä tammikuuta 2019, päätöksen 2008/411/EY muuttamisesta siltä osin kuin on kyse taajuusalueeseen 3400–3800 MHz sovellettavien teknisten edellytysten päivittämisestä.

               Komission täytäntöönpanopäätös (EU) 2018/1538, annettu 11 päivänä lokakuuta 2018, radiotaajuuksien yhdenmukaistamisesta lyhyen kantaman laitteiden käyttöön taajuusalueilla 874–876 MHz ja 915–921 MHz.

               Komission täytäntöönpanopäätös 2014/276/EU, annettu 2 päivänä toukokuuta 2014, taajuusalueen 3400–3800 MHz käytön yhdenmukaistamisesta sähköisten viestintäpalvelujen tarjontaan yhteisössä pystyviä maanpäällisiä järjestelmiä varten tehdyn päätöksen 2008/411/EY muuttamisesta.

               Komission päätös 2008/411/EY, tehty 21 päivänä toukokuuta 2008, taajuusalueen 3400–3800 MHz käytön yhdenmukaistamisesta sähköisten viestintäpalvelujen tarjontaan yhteisössä pystyviä maanpäällisiä järjestelmiä varten.

               Komission päätös 2008/671/EY, tehty 5 päivänä elokuuta 2008, radiotaajuuksien 5875–5905 MHz yhdenmukaistetusta käytöstä älykkäiden liikennejärjestelmien turvallisuussovelluksissa.

               Komission päätös 2007/344/EY, tehty 16 päivänä toukokuuta 2007, taajuuksien käyttöä yhteisössä koskevien tietojen yhdenmukaisesta saatavuudesta.

               Komission päätös 2007/90/EY, tehty 12 päivänä helmikuuta 2007, radiotaajuuksien yhdenmukaisesta käytöstä 5 GHz:n taajuusalueella langattomien liityntäjärjestelmien, kuten langattomien lähiverkkojen (WAS/RLAN) toteuttamista varten tehdyn päätöksen 2005/513/EY muuttamisesta.

               Komission päätös 2005/513/EY, tehty 11 päivänä heinäkuuta 2005, radiotaajuuksien yhdenmukaisesta käytöstä 5 GHz:n taajuusalueella langattomien liityntäjärjestelmien, kuten langattomien lähiverkkojen (WAS/RLAN) toteuttamista varten.

               Komission täytäntöönpanopäätös (EU) 2017/1483, annettu 8 päivänä elokuuta 2017, lyhyen kantaman laitteiden käyttämien radiotaajuuksien yhdenmukaistamisesta tehdyn päätöksen 2006/771/EY muuttamisesta ja päätöksen 2006/804/EY kumoamisesta.

               Komission täytäntöönpanopäätös 2013/752/EU, annettu 11 päivänä joulukuuta 2013, lyhyen kantaman laitteiden käyttämien radiotaajuuksien yhdenmukaistamisesta tehdyn päätöksen 2006/771/EY muuttamisesta ja päätöksen 2005/928/EY kumoamisesta.

               Komission täytäntöönpanopäätös 2011/829/EU, annettu 8 päivänä joulukuuta 2011, lyhyen kantaman laitteiden käyttämien radiotaajuuksien yhdenmukaistamisesta tehdyn päätöksen 2006/771/EY muuttamisesta.

               Komission päätös 2010/368/EU, annettu 30 päivänä kesäkuuta 2010, lyhyen kantaman laitteiden käyttämien radiotaajuuksien yhdenmukaistamisesta tehdyn päätöksen 2006/771/EY muuttamisesta.

               Komission päätös 2009/381/EY, tehty 13 päivänä toukokuuta 2009, lyhyen kantaman laitteiden käyttämien radiotaajuuksien yhdenmukaistamisesta tehdyn päätöksen 2006/771/EY muuttamisesta.

               Komission päätös 2008/432/EY, tehty 23 päivänä toukokuuta 2008, lyhyen kantaman laitteiden käyttämien radiotaajuuksien yhdenmukaistamisesta tehdyn komission päätöksen 2006/771/EY muuttamisesta.

               Komission päätös 2006/771/EY, tehty 9 päivänä marraskuuta 2006, lyhyen kantaman laitteiden käyttämien radiotaajuuksien yhdenmukaistamisesta.

               Komission päätös 2010/166/EU, annettu 19 päivänä maaliskuuta 2010, aluksilla tarjottavissa matkaviestintäpalveluissa (MCV-palveluissa) käytettäviä radiotaajuuksia koskevien käyttöehtojen yhdenmukaistamisesta Euroopan unionissa.

               Komission täytäntöönpanopäätös 2014/641/EU, annettu 1 päivänä syyskuuta 2014, unionissa ohjelma- ja tapahtumatuotannon langattomissa audiolaitteistoissa käytettäviä radiotaajuuksia koskevista yhdenmukaistetuista teknisistä ehdoista.

               Komission täytäntöönpanopäätös (EU) 2017/2077, annettu 10 päivänä marraskuuta 2017, 24 GHz:n taajuusalueen tilapäisestä yhdenmukaisesta käytöstä autojen lyhyen kantaman tutkalaitteissa Euroopan yhteisössä tehdyn päätöksen 2005/50/EY muuttamisesta.

               Komission täytäntöönpanopäätös 2011/485/EU, annettu 29 päivänä heinäkuuta 2011, 24 GHz:n taajuusalueen tilapäisestä yhdenmukaisesta käytöstä autojen lyhyen kantaman tutkalaitteissa tehdyn päätöksen 2005/50/EY muuttamisesta.

               Komission päätös 2005/50/EY, tehty 17 päivänä tammikuuta 2005, 24 GHz:n taajuusalueen tilapäisestä yhdenmukaisesta käytöstä autojen lyhyen kantaman tutkalaitteissa Euroopan yhteisössä.

               Komission päätös 2004/545/EY, tehty 8 päivänä heinäkuuta 2004, 79 GHz:n taajuusalueen yhdenmukaisesta käytöstä autojen lyhyen kantaman tutkalaitteissa Euroopan yhteisössä.

               Komission päätös 2007/98/EY, tehty 14 päivänä helmikuuta 2007, radiotaajuuksien yhdenmukaistetusta käytöstä 2 GHz:n taajuusalueilla satelliittivälitteisiä mobiilipalveluja tarjoavissa järjestelmissä.

               Komission täytäntöönpanopäätös (EU) 2016/339, annettu 8 päivänä maaliskuuta 2016, 2010–2025 MHz:n taajuusalueen yhdenmukaistamisesta ohjelma- ja tapahtumatuotannossa käytettäviä kannettavia tai siirrettäviä langattomia videolinkkejä ja langattomia kameroita varten.

               Komission täytäntöönpanopäätös (EU) 2015/750, annettu 8 päivänä toukokuuta 2015, taajuusalueen 1452–1492 MHz käytön yhdenmukaistamisesta sähköisten viestintäpalvelujen tarjontaan unionissa soveltuvia maanpäällisiä järjestelmiä varten.

               Komission täytäntöönpanopäätös (EU) 2016/687, annettu 28 päivänä huhtikuuta 2016, taajuusalueen 694–790 MHz käytön yhdenmukaistamisesta langattomien sähköisten laajakaistaviestintäpalvelujen tarjontaan soveltuvia maanpäällisiä järjestelmiä ja joustavaa kansallista käyttöä varten unionissa.

               Komission täytäntöönpanopäätös (EU) 2016/2317, annettu 16 päivänä joulukuuta 2016, päätöksen 2008/294/EU ja täytäntöönpanopäätöksen 2013/654/EU muuttamisesta ilma-aluksissa tarjottavien matkaviestintäpalvelujen (MCA-palvelujen) toiminnan yksinkertaistamiseksi unionissa.

               Komission täytäntöönpanopäätös (EU) 2017/191, annettu 1 päivänä helmikuuta 2017, päätöksen 2010/166/EU muuttamisesta uusien tekniikoiden ja taajuusalueiden käyttöönottamiseksi aluksilla tarjottavissa matkaviestintäpalveluissa (MCV-palveluissa) Euroopan unionissa.

               Komission täytäntöönpanopäätös (EU) 2018/637, annettu 20 päivänä huhtikuuta 2018, taajuusalueiden 900 MHz ja 1800 MHz käytön yhdenmukaistamisesta yleiseurooppalaisten sähköisten viestintäpalvelujen tarjontaan yhteisössä pystyviä maanpäällisiä järjestelmiä varten tehdyn päätöksen 2009/766/EY muuttamisesta esineiden internetin kannalta merkityksellisten teknisten edellytysten osalta.

               Komission täytäntöönpanopäätös (EU) 2018/661, annettu 26 päivänä huhtikuuta 2018, taajuusalueen 1452–1492 MHz käytön yhdenmukaistamisesta sähköisten viestintäpalvelujen tarjontaan unionissa soveltuvia maanpäällisiä järjestelmiä varten annetun päätöksen (EU) 2015/750 muuttamisesta ulottamalla se koskemaan yhdenmukaistettuja taajuusalueita 1427–1452 MHz ja 1492–1517 MHz.

               Euroopan parlamentin ja neuvoston päätös N:o 243/2012/EU, annettu 14 päivänä maaliskuuta 2012, monivuotisen radiotaajuuspoliittisen ohjelman perustamisesta, tuli voimaan 10 päivänä huhtikuuta 2012.

               Euroopan parlamentin ja neuvoston päätös (EU) 2017/899, annettu 17 päivänä toukokuuta 2017, 470–790 MHz:n taajuusalueen käytöstä unionissa, tuli voimaan 14 päivänä kesäkuuta 2017.

               Komission täytäntöönpanopäätös (EU) 2019/785, annettu 14 päivänä toukokuuta 2019, radiotaajuuksien yhdenmukaisesta käytöstä unionissa ultralaajakaistateknologiaa hyödyntävissä laitteissa ja päätöksen 2007/131/EY kumoamisesta.

                        Aikataulu: edellä mainittujen radiotaajuuspolitiikan sääntelyjärjestelmään liittyvien säädösten säännökset pannaan täytäntöön käytettävissä olevien taajuuksien osalta 30 päivään joulukuuta 2022 mennessä.

                        C.Sähköinen tunnistaminen, todentaminen ja luottamuspalvelut

               Euroopan parlamentin ja neuvoston asetus (EU) N:o 910/2014, annettu 23 päivänä heinäkuuta 2014, sähköisestä tunnistamisesta ja sähköisiin transaktioihin liittyvistä luottamuspalveluista sisämarkkinoilla ja direktiivin 1999/93/EY kumoamisesta.

               Komission täytäntöönpanoasetus (EU) 2015/806, annettu 22 päivänä toukokuuta 2015, hyväksyttyjä luottamuspalveluja koskevan EU:n luotettavuusmerkin muotoon sovellettavista eritelmistä.

               Komission täytäntöönpanopäätös (EU) 2015/1505, annettu 8 päivänä syyskuuta 2015, luotettujen luetteloiden teknisten eritelmien ja muotoseikkojen vahvistamisesta sähköisestä tunnistamisesta ja sähköisiin transaktioihin liittyvistä luottamuspalveluista sisämarkkinoilla annetun Euroopan parlamentin ja neuvoston asetuksen (EU) N:o 910/2014 22 artiklan 5 kohdan mukaisesti.

               Komission täytäntöönpanopäätös (EU) 2015/1506, annettu 8 päivänä syyskuuta 2015, eritelmien vahvistamisesta sellaisia kehittyneiden sähköisten allekirjoitusten ja kehittyneiden leimojen muotoja varten, jotka julkisen sektorin elinten on tunnustettava sähköisestä tunnistamisesta ja sähköisiin transaktioihin liittyvistä luottamuspalveluista sisämarkkinoilla annetun Euroopan parlamentin ja neuvoston asetuksen (EU) N:o 910/2014 27 artiklan 5 kohdan ja 37 artiklan 5 kohdan mukaisesti.

               Komission täytäntöönpanopäätös (EU) 2016/650, annettu 25 päivänä huhtikuuta 2016, hyväksyttyjen allekirjoituksen ja leiman luontivälineiden tietoturva-arviointia koskevien standardien vahvistamisesta sähköisestä tunnistamisesta ja sähköisiin transaktioihin liittyvistä luottamuspalveluista sisämarkkinoilla annetun Euroopan parlamentin ja neuvoston asetuksen (EU) N:o 910/2014 30 artiklan 3 kohdan ja 39 artiklan 2 kohdan mukaisesti.

               Komission täytäntöönpanopäätös (EU) 2015/296, annettu 24 päivänä helmikuuta 2015, menettelyä koskevien järjestelyjen vahvistamisesta sähköiseen tunnistamiseen liittyvää jäsenvaltioiden välistä yhteistyötä varten sähköisestä tunnistamisesta ja sähköisiin transaktioihin liittyvistä luottamuspalveluista sisämarkkinoilla annetun Euroopan parlamentin ja neuvoston asetuksen (EU) N:o 910/2014 12 artiklan 7 kohdan mukaisesti.

               Komission täytäntöönpanoasetus (EU) 2015/1501, annettu 8 päivänä syyskuuta 2015, yhteentoimivuusjärjestelmän vahvistamisesta sähköisestä tunnistamisesta ja sähköisiin transaktioihin liittyvistä luottamuspalveluista sisämarkkinoilla annetun Euroopan parlamentin ja neuvoston asetuksen (EU) N:o 910/2014 12 artiklan 8 kohdan mukaisesti.

               Komission täytäntöönpanoasetus (EU) 2015/1502, annettu 8 päivänä syyskuuta 2015, teknisten vähimmäiseritelmien ja -menettelyjen vahvistamisesta sähköisen tunnistamisen menetelmien varmuustasoja varten sähköisestä tunnistamisesta ja sähköisiin transaktioihin liittyvistä luottamuspalveluista sisämarkkinoilla annetun Euroopan parlamentin ja neuvoston asetuksen (EU) N:o 910/2014 8 artiklan 3 kohdan mukaisesti.

               Komission täytäntöönpanopäätös (EU) 2015/1984, annettu 3 päivänä marraskuuta 2015, olosuhteiden, muotoseikkojen ja menettelyjen määrittelemisestä sähköisestä tunnistamisesta ja sähköisiin transaktioihin liittyvistä luottamuspalveluista sisämarkkinoilla annetun Euroopan parlamentin ja neuvoston asetuksen (EU) N:o 910/2014 9 artiklan 5 kohdan mukaisesti.

                        Aikataulu: edellä mainittujen sähköiseen tunnistamiseen, todentamiseen ja luottamuspalveluihin liittyvien säädösten säännökset pannaan täytäntöön 31 päivään joulukuuta 2021 mennessä.

               LIITE 2

               Lisäys XVII-4

               POSTI- JA KURIIRIPALVELUIHIN SOVELLETTAVAT SÄÄNNÖT

               Seuraavien EU:n säädösten sovellettavia säännöksiä sovelletaan lisäyksessä XVII-1 esitettyjen horisontaalisia mukautuksia koskevien määräysten mukaisesti, jollei toisin määrätä. Yksittäisiä säädöksiä koskevat erityiset mukautukset mainitaan tarvittaessa säädöksen jälkeen.

               Sovellettavat säännökset, jotka on annettava:

               Euroopan parlamentin ja neuvoston direktiivi 97/67/EY, annettu 15 päivänä joulukuuta 1997, yhteisön postipalvelujen sisämarkkinoiden kehittämistä ja palvelun laadun parantamista koskevista yhteisistä säännöistä.

               Euroopan parlamentin ja neuvoston direktiivi 2002/39/EY, annettu 10 päivänä kesäkuuta 2002, direktiivin 97/67/EY muuttamisesta yhteisön postipalvelujen kilpailulle avaamisen jatkamiseksi.

               Euroopan parlamentin ja neuvoston direktiivi 2008/6/EY, annettu 20 päivänä helmikuuta 2008, direktiivin 97/67/EY muuttamisesta yhteisön postipalvelujen sisämarkkinoiden täysimääräisen toteuttamisen osalta.

               Euroopan parlamentin ja neuvoston asetus (EU) 2018/644, annettu 18 päivänä huhtikuuta 2018, rajatylittävistä pakettipalveluista*.

               Komission täytäntöönpanoasetus (EU) 2018/1263, annettu 20 päivänä syyskuuta 2018, pakettipalvelujen tarjoajien tietojen toimittamiseen käyttämien lomakkeiden vahvistamisesta Euroopan parlamentin ja neuvoston asetuksen (EU) 2018/644 mukaisesti*.

                        Aikataulu: edellä mainittujen posti- ja kuriiripalveluihin liittyvien säädösten säännökset pannaan täytäntöön 31 päivään joulukuuta 2021 mennessä, lukuun ottamatta tähdellä (*) merkittyjä säädöksiä, jotka pannaan täytäntöön 31 päivään joulukuuta 2024 mennessä.

               LIITE 3

               Lisäys XVII-5

               KANSAINVÄLISEEN MERILIIKENTEESEEN SOVELLETTAVAT SÄÄNNÖT

               Seuraavien EU:n säädösten sovellettavia säännöksiä sovelletaan lisäyksessä XVII-1 esitettyjen horisontaalisia mukautuksia koskevien määräysten mukaisesti, jollei toisin määrätä. Yksittäisiä säädöksiä koskevat erityiset mukautukset mainitaan tarvittaessa säädöksen jälkeen.

               Sovellettavat säännökset, jotka on annettava:

                        A.Meriturvallisuus – Lippuvaltio/luokituslaitokset

               Euroopan parlamentin ja neuvoston direktiivi 2009/15/EY, annettu 23 päivänä huhtikuuta 2009, alusten tarkastamiseen ja katsastamiseen valtuutettuja laitoksia sekä merenkulun viranomaisten asiaan liittyviä toimia koskevista yhteisistä säännöistä ja standardeista.

               Komission täytäntöönpanodirektiivi 2014/111/EU, annettu 17 päivänä joulukuuta 2014, direktiivin 2009/15/EY muuttamisesta siltä osin kuin on kyse tiettyjen säännöstöjen ja niihin liittyvien tiettyjen yleissopimusten ja pöytäkirjojen muutosten hyväksymisestä Kansainvälisessä merenkulkujärjestössä (IMO).

               Euroopan parlamentin ja neuvoston asetus (EY) N:o 391/2009, annettu 23 päivänä huhtikuuta 2009, alusten tarkastamis- ja katsastamislaitoksia koskevista yhteisistä säännöistä ja standardeista.

               Oikaisu Euroopan parlamentin ja neuvoston asetukseen (EY) N:o 391/2009, annettu 23 päivänä huhtikuuta 2009, alusten tarkastamis- ja katsastamislaitoksia koskevista yhteisistä säännöistä ja standardeista.

               Komission täytäntöönpanoasetus (EU) N:o 1355/2014, annettu 17 päivänä joulukuuta 2014, asetuksen (EY) N:o 391/2009 muuttamisesta siltä osin kuin on kyse tiettyjen säännöstöjen ja niihin liittyvien tiettyjen yleissopimusten ja pöytäkirjojen muutosten hyväksymisestä Kansainvälisessä merenkulkujärjestössä (IMO).

               Euroopan parlamentin ja neuvoston asetus (EY) N:o 336/2006, annettu 15 päivänä helmikuuta 2006, kansainvälisen turvallisuusjohtamissäännöstön täytäntöönpanosta yhteisössä ja neuvoston asetuksen (EY) N:o 3051/95 kumoamisesta.

               Komission asetus (EY) N:o 540/2008, annettu 16 päivänä kesäkuuta 2008, kansainvälisen turvallisuusjohtamissäännöstön täytäntöönpanosta yhteisössä ja neuvoston asetuksen (EY) N:o 3051/95 kumoamisesta annetun Euroopan parlamentin ja neuvoston asetuksen (EY) N:o 336/2006 liitteen II muuttamisesta asiakirjojen mallien osalta.

                        Aikataulu: edellä mainittujen meriturvallisuuteen – lippuvaltioon/luokituslaitoksiin liittyvien säädösten säännökset pannaan täytäntöön 31 päivään joulukuuta 2021 mennessä.

                        B.Satamavaltio

               Euroopan parlamentin ja neuvoston direktiivi 2009/16/EY, annettu 23 päivänä huhtikuuta 2009, satamavaltioiden suorittamasta valvonnasta.

               Oikaisu Euroopan parlamentin ja neuvoston direktiiviin 2009/16/EY, annettu 23 päivänä huhtikuuta 2009, satamavaltioiden suorittamasta valvonnasta.

               Euroopan parlamentin ja neuvoston direktiivi 2013/38/EU, annettu 12 päivänä elokuuta 2013, satamavaltioiden suorittamasta valvonnasta annetun direktiivin 2009/16/EY muuttamisesta.

               Euroopan parlamentin ja neuvoston asetus (EU) 2015/757, annettu 29 päivänä huhtikuuta 2015, meriliikenteen hiilidioksidipäästöjen tarkkailusta, raportoinnista ja todentamisesta sekä direktiivin 2009/16/EY muuttamisesta.

               Euroopan parlamentin ja neuvoston asetus (EU) N:o 1257/2013, annettu 20 päivänä marraskuuta 2013, aluskierrätyksestä sekä asetuksen (EY) N:o 1013/2006 ja direktiivin 2009/16/EY muuttamisesta.

               Komission asetus (EU) N:o 428/2010, annettu 20 päivänä toukokuuta 2010, Euroopan parlamentin ja neuvoston direktiivin 2009/16/EY 14 artiklan täytäntöönpanosta alusten laajennettujen tarkastusten osalta.

               Komission asetus (EU) N:o 801/2010, annettu 13 päivänä syyskuuta 2010, Euroopan parlamentin ja neuvoston direktiivin 2009/16/EY 10 artiklan 3 kohdan täytäntöönpanosta lippuvaltioon liittyvien perusteiden osalta.

               Komission asetus (EU) N:o 802/2010, annettu 13 päivänä syyskuuta 2010, Euroopan parlamentin ja neuvoston direktiivin 2009/16/EY 10 artiklan 3 kohdan ja 27 artiklan täytäntöönpanosta yhtiön toiminnan osalta*.

               Komission täytäntöönpanoasetus (EU) N:o 1205/2012, annettu 14 päivänä joulukuuta 2012, asetuksen (EU) N:o 802/2010 muuttamisesta yhtiön toiminnan laadun osalta*.

                        Aikataulu: edellä mainittujen satamavaltioon liittyvien säädösten säännökset pannaan täytäntöön 31 päivään joulukuuta 2021 mennessä, lukuun ottamatta tähdellä (*) merkittyjä säädöksiä, jotka pannaan täytäntöön 31 päivään joulukuuta 2022 mennessä.

                        C.Liikenteen seuranta

               Euroopan parlamentin ja neuvoston direktiivi 2002/59/EY, annettu 27 päivänä kesäkuuta 2002, alusliikennettä koskevan yhteisön seuranta- ja tietojärjestelmän perustamisesta sekä neuvoston direktiivin 93/75/ETY kumoamisesta.

               Euroopan parlamentin ja neuvoston direktiivi 2009/17/EY, annettu 23 päivänä huhtikuuta 2009, alusliikennettä koskevan yhteisön seuranta- ja tietojärjestelmän perustamisesta annetun direktiivin 2002/59/EY muuttamisesta.

               Euroopan parlamentin ja neuvoston direktiivi 2009/18/EY, annettu 23 päivänä huhtikuuta 2009, meriliikennealan onnettomuuksien tutkinnan perusperiaatteista ja neuvoston direktiivin 1999/35/EY ja Euroopan parlamentin ja neuvoston direktiivin 2002/59/EY muuttamisesta.

               Komission direktiivi 2011/15/EU, annettu 23 päivänä helmikuuta 2011, alusliikennettä koskevan yhteisön seuranta- ja tietojärjestelmän perustamisesta annetun Euroopan parlamentin ja neuvoston direktiivin 2002/59/EY muuttamisesta.

               Komission direktiivi 2014/100/EU, annettu 28 päivänä lokakuuta 2014, alusliikennettä koskevan yhteisön seuranta- ja tietojärjestelmän perustamisesta annetun Euroopan parlamentin ja neuvoston direktiivin 2002/59/EY muuttamisesta.

               (a)Tekniset ja toimintaa koskevat säännöt

               — Matkustaja-alukset

               Euroopan parlamentin ja neuvoston direktiivi 2009/45/EY, annettu 6 päivänä toukokuuta 2009, matkustaja-alusten turvallisuussäännöistä ja ‑määräyksistä.

               Komission direktiivi 2010/36/EU, annettu 1 päivänä kesäkuuta 2010, matkustaja-alusten turvallisuussäännöistä ja -määräyksistä annetun Euroopan parlamentin ja neuvoston direktiivin 2009/45/EY muuttamisesta.

               Komission direktiivi (EU) 2016/844, annettu 27 päivänä toukokuuta 2016, matkustaja-alusten turvallisuussäännöistä ja -määräyksistä annetun Euroopan parlamentin ja neuvoston direktiivin 2009/45/EY muuttamisesta.

               Euroopan parlamentin ja neuvoston direktiivi (EU) 2017/2110, annettu 15 päivänä marraskuuta 2017, tarkastusjärjestelmästä säännöllisen ro-ro-matkustaja-alusliikenteen ja suurnopeusmatkustaja-alusliikenteen turvallisen harjoittamisen varmistamiseksi annetun direktiivin 2009/16/EY muuttamisesta sekä neuvoston direktiivin 1999/35/EY kumoamisesta.

               Komission asetus (EU) N:o 1286/2011, annettu 9 päivänä joulukuuta 2011, merionnettomuuksien ja merellä sattuneiden vaaratilanteiden tutkintaan Euroopan parlamentin ja neuvoston direktiivin 2009/18/EY 5 artiklan 4 kohdan mukaisesti kehitetyistä yhteisistä menettelytavoista.

               Euroopan parlamentin ja neuvoston direktiivi 2003/25/EY, annettu 14 päivänä huhtikuuta 2003, ro-ro-matkustaja-alusten erityisistä vakavuusvaatimuksista.

               Komission direktiivi 2005/12/EY, annettu 18 päivänä helmikuuta 2005, ro-ro-matkustaja-alusten erityisistä vakavuusvaatimuksista annetun Euroopan parlamentin ja neuvoston direktiivin 2003/25/EY liitteiden I ja II muuttamisesta.

               — Öljysäiliöalukset

               Euroopan parlamentin ja neuvoston asetus (EU) N:o 530/2012, annettu 13 päivänä kesäkuuta 2012, yksirunkoisiin öljysäiliöaluksiin sovellettavien kaksoisrunkoa tai vastaavaa rakennetta koskevien rakennevaatimusten nopeutetusta käyttöönotosta**.

               — Irtolastialukset

               Euroopan parlamentin ja neuvoston direktiivi 2001/96/EY, annettu 4 päivänä joulukuuta 2001, irtolastialusten turvallisen lastaamisen ja lastinpurkamisen yhdenmukaistetuista edellytyksistä ja menettelyistä.

               — Miehistö

               Euroopan parlamentin ja neuvoston direktiivi 2008/106/EY, annettu 19 päivänä marraskuuta 2008, merenkulkijoiden vähimmäiskoulutuksesta.

               Euroopan parlamentin ja neuvoston direktiivi 2012/35/EU, annettu 21 päivänä marraskuuta 2012, merenkulkijoiden vähimmäiskoulutuksesta annetun direktiivin 2008/106/EY muuttamisesta.

               (b)Ympäristö

               Euroopan parlamentin ja neuvoston direktiivi (EU) 2019/883, annettu 17 päivänä huhtikuuta 2019, aluksilta peräisin olevan jätteen toimittamiseen tarkoitetuista satamassa olevista vastaanottolaitteista, direktiivin 2010/65/EU muuttamisesta ja direktiivin 2000/59/EY kumoamisesta*.

               Euroopan parlamentin ja neuvoston asetus (EY) N:o 782/2003, annettu 14 päivänä huhtikuuta 2003, orgaanisten tinayhdisteiden kieltämisestä aluksissa.

               Komission asetus (EY) N:o 536/2008, annettu 13 päivänä kesäkuuta 2008, orgaanisten tinayhdisteiden kieltämisestä aluksissa annetun Euroopan parlamentin ja neuvoston asetuksen (EY) N:o 782/2003 6 artiklan 3 kohdan ja 7 artiklan soveltamisesta ja kyseisen asetuksen muuttamisesta.

               Euroopan parlamentin ja neuvoston direktiivi 2002/84/EY, annettu 5 päivänä marraskuuta 2002, meriturvallisuutta ja alusten aiheuttaman pilaantumisen ehkäisemistä koskevien direktiivien muuttamisesta.

                        Aikataulu: edellä mainittujen liikenteen seurantaan liittyvien säädösten säännökset pannaan täytäntöön 31 päivään joulukuuta 2021 mennessä, lukuun ottamatta säädöksiä, jotka on merkitty tähdellä (*), jotka pannaan täytäntöön 31 päivään joulukuuta 2023 mennessä, ja säädöksiä, jotka on merkitty kahdella tähdellä (**) ja joiden osalta on noudatettava yksirunkoisten säiliöalusten asteittaista käytöstä poistoa koskevaa aikataulua MARPOL-yleissopimuksessa määritellyn aikataulun mukaisesti.

                        D.Tekniset ehdot

               Euroopan parlamentin ja neuvoston direktiivi 2010/65/EU, annettu 20 päivänä lokakuuta 2010, jäsenvaltioiden satamiin saapuvia ja/tai satamista lähteviä aluksia koskevista ilmoitusmuodollisuuksista ja direktiivin 2002/6/EY kumoamisesta.

               Euroopan parlamentin ja neuvoston asetus (EU) 2019/1239, annettu 20 päivänä kesäkuuta 2019, eurooppalaisen merenkulkualan yhdennetyn palveluympäristön perustamisesta ja direktiivin 2010/65/EU kumoamisesta.

                        Aikataulu: direktiivin 2010/65/EU säännökset pannaan täytäntöön 31 päivään joulukuuta 2021 mennessä ja asetuksen (EU) 2019/1239 säännökset 15 päivään elokuuta 2025 mennessä.

                        E.Sosiaaliset olot

               Neuvoston direktiivi 92/29/ETY, annettu 31 päivänä maaliskuuta 1992, terveydelle ja turvallisuudelle asetettavista vähimmäisvaatimuksista aluksilla tapahtuvan sairaanhoidon parantamiseksi*.

               Euroopan parlamentin ja neuvoston asetus (EY) N:o 1882/2003, annettu 29 päivänä syyskuuta 2003, EY:n perustamissopimuksen 251 artiklassa määrätyn menettelyn mukaisissa säädöksissä säädetyn täytäntöönpanovallan käytössä komissiota avustavia komiteoita koskevien sääntöjen mukauttamisesta neuvoston päätökseen 1999/468/EY.

               Euroopan parlamentin ja neuvoston direktiivi 2007/30/EY, annettu 20 päivänä kesäkuuta 2007, neuvoston direktiivin 89/391/ETY ja sen erityisdirektiivien sekä neuvoston direktiivien 83/477/ETY, 91/383/ETY, 92/29/ETY ja 94/33/EY muuttamisesta käytännön täytäntöönpanoa koskevien kertomusten yksinkertaistamiseksi ja järkeistämiseksi.

               Neuvoston direktiivi 1999/63/EY, annettu 21 päivänä kesäkuuta 1999, Euroopan yhteisön kansallisten varustamoyhdistysten keskusjärjestön (ECSA) ja Euroopan unionin kuljetusalojen ammattiliiton (FST) tekemästä, merenkulkijoiden työajan järjestämistä koskevasta sopimuksesta – Liite: Eurooppalainen sopimus merenkulkijoiden työajan järjestämisestä, lauseketta 16 lukuun ottamatta.

               Neuvoston direktiivi 2009/13/EY, annettu 16 päivänä helmikuuta 2009, Euroopan yhteisön kansallisten varustamoyhdistysten keskusjärjestön (ECSA) ja Euroopan kuljetustyöntekijöiden liiton (ETF) merityötä koskevasta yleissopimuksesta, 2006, tekemän sopimuksen täytäntöönpanosta ja direktiivin 1999/63/EY muuttamisesta.

               Euroopan parlamentin ja neuvoston direktiivi 1999/95/EY, annettu 13 päivänä joulukuuta 1999, merenkulkijoiden työajan valvonnasta yhteisön satamissa käyvillä aluksilla.

                        Aikataulu: edellä mainittujen sosiaalisiin oloihin liittyvien säädösten säännökset pannaan täytäntöön 31 päivään joulukuuta 2021 mennessä, lukuun ottamatta tähdellä (*) merkittyjä säädöksiä, jotka pannaan täytäntöön 31 päivään joulukuuta 2023 mennessä.

                        F.Merenkulun turvaaminen

               Euroopan parlamentin ja neuvoston direktiivi 2005/65/EY, annettu 26 päivänä lokakuuta 2005, satamien turvallisuuden parantamisesta.

               Euroopan parlamentin ja neuvoston asetus (EY) N:o 725/2004, annettu 31 päivänä maaliskuuta 2004, alusten ja satamarakenteiden turvatoimien parantamisesta.

               2009/83/EY: Komission päätös, tehty 23 päivänä tammikuuta 2009, Euroopan parlamentin ja neuvoston asetuksen (EY) N:o 725/2004 muuttamisesta yhtiöiden ja rekisteröityjen omistajien tunnusnumeroita koskevan IMO:n järjestelmän osalta.

               Euroopan parlamentin ja neuvoston direktiivi 2014/90/EU, annettu 23 päivänä heinäkuuta 2014, laivavarusteista ja neuvoston direktiivin 96/98/EY kumoamisesta.

                        Aikataulu: edellä mainittujen merenkulun turvaamiseen liittyvien säädösten säännökset, lukuun ottamatta niitä, jotka koskevat komission tarkastuksia, pannaan täytäntöön 31 päivään joulukuuta 2021 mennessä.

                        G.Satamapalvelut

               Euroopan parlamentin ja neuvoston asetus (EU) 2017/352, annettu 15 päivänä helmikuuta 2017, satamapalvelujen tarjoamisen puitteista ja satamien rahoituksen läpinäkyvyyttä koskevista yhteisistä säännöistä.

                        Aikataulu: edellä mainitun satamapalveluihin liittyvän säädöksen säännökset pannaan täytäntöön 31 päivään joulukuuta 2024 mennessä.